《和曾英发见寄二首 其二》
宋代·王庭圭

别后文章殊长进，挥毫落纸便风生。诗从平澹人难到，语不雕风句自清。

无计上书通北阙，犹时蹙额问西征。忆君过我诵新作，殷殷尚留金石声。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。